CELEX: 32017D0822(01)
Language: lt
Date: 1503273600000
Title: 2017 m. rugpjūčio 21 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto „Maasvallei Limburg“ (SKVN) specifikaciją paskelbimo Europos Sąjungos oficialiajame leidinyje

22.8.2017   
            
            
               LT
            
            
               Europos Sąjungos oficialusis leidinys
            
            
               C 278/4
            
         KOMISIJOS ĮGYVENDINIMO SPRENDIMAS
   2017 m. rugpjūčio 21 d.
   dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto „Maasvallei Limburg“ (SKVN) specifikaciją paskelbimo Europos Sąjungos oficialiajame leidinyje
   
   (2017/C 278/06)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ir ypač į jo 97 straipsnio 3 dalį,
   kadangi:
   
               (1)
            
            
               Belgija ir Nyderlandai pateikė paraišką dėl pavadinimo „Maasvallei Limburg“ apsaugos pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį;
            
         
               (2)
            
            
               Komisija išnagrinėjo paraišką pagal Reglamento (ES) Nr. 1308/2013 97 straipsnio 2 dalį ir padarė išvadą, kad ji atitinka to reglamento 93–96 straipsniuose, 97 straipsnio 1 dalyje ir 100–102 straipsniuose nustatytas sąlygas;
            
         
               (3)
            
            
               siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į produkto specifikaciją, paskelbtą vykstant išankstinei nacionalinei paraiškos dėl pavadinimo „Maasvallei Limburg“ apsaugos nagrinėjimo procedūrai,
            
         NUSPRENDĖ:
   Vienintelis straipsnis
   Bendrasis dokumentas, parengtas pagal Reglamento (ES) Nr. 1308/2013 94 straipsnio 1 dalies d punktą, ir nuoroda į paskelbtą produkto „Maasvallei Limburg“ (SKVN) specifikaciją yra pateikiami šio sprendimo priede.
   Pagal Reglamento (ES) Nr. 1308/2013 98 straipsnį paskelbus šį sprendimą suteikiama teisė paprieštarauti šio straipsnio pirmoje pastraipoje nurodyto pavadinimo apsaugai per du mėnesius nuo sprendimo paskelbimo Europos Sąjungos oficialiajame leidinyje dienos.
   
      Priimta Briuselyje 2017 m. rugpjūčio 21 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      PRIEDAS
      BENDRASIS DOKUMENTAS
      
         „MAASVALLEI LIMBURG“
      
      
         PDO-BE-02172
      
      Paraiškos data: 2016–5–12
      1.   Registruotinas (-i) pavadinimas (-ai)
      
      „Maasvallei Limburg“
      2.   Geografinės nuorodos tipas
      
      SKVN – saugoma kilmės vietos nuoroda
      3.   Vynuogių produktų kategorijos
      
      
               
                  1.
               
               
                  Vynas
               
            4.   Vyno (-ų) aprašymas
      
      
         Acolon
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: tamsiai raudona.
      
         Kvapas: raudonųjų ir juodųjų uogų ir vaisių (aviečių, gervuogių, mėlynių ir slyvų) aromatas.
      
         Skonis: išbaigtas sodrus. Švelnūs taninai nulemia greitą vyno brendimą butelyje. Vynai „Maasvallei Limburg“ taip pat gerai išsaugo savo rūgštingumą, o šis sukuria harmoningą taninų, vaisių ir sodrumo pusiausvyrą.
      
         Poskonis: dominuoja vaisių skonis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Auxerrois
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: šviesi (citrinos geltonumo) ir vaiski.
      
         Kvapas: su prinokusių geltonųjų obuolių, kartais žaliųjų kriaušių aromatu.
      
         Skonis: sausas, subtiliai ir švelniai rūgštus. Vynai yra vaisių skonio su obuolių ir kriaušių aromatu.
      
         Poskonis: Auxerrois poskonis yra intensyvus ir ilgai išsilaikantis beveik visų metų vynuose – taip yra iš dalies dėl pasaulio klimato atšilimo, kuris pastebimai turėjo įtakos Limburgo provincijos Maso slėnio mikroklimatui.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Chardonnay
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: vaiski, nuo geltonos šiaudų iki vidutinio intensyvumo aukso spalvos (medžio efektas).
      
         Kvapas: labai šviežias, vaisių – citrinos, kartais geltonojo meliono ir abrikoso, taip pat sviesto, skrebučių, vanilės ir mišrus aromatas (dėl maišymo statinėse).
      
         Skonis: sausas. Burnoje juntamas aitrokas ar net salsvas skonis. Vynas yra subtilaus vaisių skonio, tačiau brandinamas medinėse statinėse jis gali įgyti įvairesnį, intensyvų ir prabangų skonį. Vynui „Chardonnay“ Limburgo provincijos Maso slėnio žvirgždas suteikia aiškų mineralų poskonį. Dėl intensyviai rafinuotų rūgščių vynuose išryškėja jų geografinės aplinkos nulemtas skonis.
      
         Poskonis: ilgai išliekantį intensyvų mineralų poskonį nulemia žvirgždo podirvis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Dornfelder
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: intensyvi, tamsiai raudona.
      
         Kvapas: intensyvius vaisių – Amarenos vyšnių, gervuogių ir šeivamedžių uogų – aromatas.
      
         Skonis: dominuoja harmoningas vaisių skonis. „Maasvallei Limburg“ būdingas gana švelnus rūgštumas ir labai švelnūs, brandūs taninai.
      
         Poskonis: juntamas visas aromato spektras, dažnai su lengvu saldymedžio poskoniu.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Gewürztraminer
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: vynas yra intensyviai geltonas su švelniais auksiniais atspindžiais.
      
         Kvapas: su įvairiais aromatais. Jis yra stiprus, sudėtinis, jame aiškiai jaučiasi egzotinių vaisių, gėlių, citrusinių augalų ir prieskonių aromatai. Dažnai juntamas ir medaus bei prisirpusių vaisių aromatas.
      
         Skonis: vynas yra pakankamai stiprus, geros struktūros su švelniai pasireiškiančiomis Limburgo provincijos Maso slėnio podirvio rūgštinėmis savybėmis.
      
         Poskonis: juntamas visas aromato spektras, dažnai su lengvu saldymedžio poskoniu.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Pinot Blanc
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: vaiski, geltona.
      
         Kvapas: vaisių su prinokusių kriaušių ir lengvu prieskonių aromatu.
      
         Skonis: mineralizuotas dėl Limburgo provincijos Maso slėnio žvirgždinio podirvio, lengvai putojantis.
      
         Poskonis: ilgai išliekantis su pabaigoje juntamu išbaigtu skonio spektru, kurio pusiausvyrą lemia vynui „Maasvallei Limburg“ būdingos išskirtinai gaivios rūgštys ir vaisių skonis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Pinot Gris
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: švelniai geltona su smulkių burbuliukų ratu.
      
         Kvapas: grynas su intensyviu geltonųjų kriaušių, medaus (kartais migdolų), taip pat aiškiu prieskonių, pipirų ir smilkstančio titnago kvapu.
      
         Skonis ir poskonis: puiki pusiausvyra tarp švelnaus „Maasvallei Limburg“ būdingo rūgštumo ir lengvo medaus skonio, po kurio ilgai juntamas poskonis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Pinot Noir
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: balta, rožinė, ir raudona nuo rubino iki granatų atspalvio.
      
         Kvapas: intensyvus vaisių su švelniu vaisių (bruknių, aviečių, juodųjų vyšnių ir laukinių gervuogių) aromatu.
      
         Skonis: švelnus aksominis, geros pusiausvyros ir aiškios struktūros, jam būdingi brandūs taninai ir geografinėje Limburgo provincijos Maso slėnio aplinkoje susiformavusios tipiškos savybės. Butelyje gali bręsti iki 10 metų.
      
         Poskonis: labai intensyvus, ilgai išliekantis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Riesling
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: citrinos geltonumo ir vaiskios išvaizdos.
      
         Kvapas: labai šviežias su intensyviu baltą kauliuką turinčių vaisių (persikų) ir obuolių aromatu, kartais su žaliųjų kriaušių ir lengvu citrusinių vaisių pokvapiu.
      
         Skonis: Limburgo provincijos Maso slėnio žvirgždas suteikia vynui mineralizuotą dūmų skonį su lengvu prieskonių poskoniu. Subrendusiame vyne dominuoja aiškus būdingas naftos ir medaus aromatas.
      
         Poskonis: intensyvus, ilgai išliekantis.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Siegerrebe
      
      Šios kategorijos vynas pasižymi toliau nurodytomis rūšinėmis savybėmis.
      
         Spalva: švelniai geltona.
      
         Kvapas: tai – labai aromatingas vynas. Šį ypatumą lemia pagrindinių vynuogių, iš kurių šis vynas pagamintas, veislių (Madeleine Angevine ir Gewürztraminer) tipinės savybės, kurios, kaip rodo patirtis, Limburgo provincijos Maso regione pasireiškia dar stipriau – vynuogės yra aromatingesnės ir rūgštesnės nei kituose vyno gaminimo regionuose.
      
         Skonis: geras rūgščių ir aromato derinys.
      
         Poskonis: burnoje jaučiasi intensyvumas.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  9,5 
               
            
                  Mažiausias bendras rūgščių kiekis
               
               
                  4,5  g/l vyno rūgšties
               
            
                  Didžiausias lakiųjų rūgščių kiekis (miliekvivalentais viename litre)
               
               
                   
               
            
                  Didžiausias bendras sieros dioksido kiekis (miligramais viename litre)
               
               
                   
               
            
         Kitos būdingos savybės
      
      
                  —
               
               
                  Iš šviežių vynuogių pagamintos iš dalies fermentuotos vynuogių misos arba jauno dar besifermentuojančio vyno natūralaus alkoholio kiekis tūrio procentais gali būti padidintas tik gamintojo valdoje pridedant sacharozės, koncentruotos vynuogių misos arba rektifikuotos koncentruotos vynuogių misos. Natūrali visuminė alkoholio koncentracija tūrio procentais gali būti padidinta ne daugiau kaip 2,5 % tūrio.
               
            
                  —
               
               
                  Leidžiama iš dalies sumažinti misos ir jauno, dar besifermentuojančio vyno rūgštingumą.
                  Po kovo 15 d. leidžiama vyno rūgštingumą iš dalies sumažinti mažinant vyno rūgštį iki 1 g/l, t. y. 13,3 mekv/l.
               
            
                  —
               
               
                  Jei kuri nors savybė yra neapibrėžta, taikomos Reglamente (ES) Nr. 1308/2013 ir Reglamente (EB) Nr. 606/2009 arba, jei taikytina, nacionaliniuose ministerijų potvarkiuose nustatytos mažiausios ir didžiausios vertės.
               
            
                  —
               
               
                  Skirtingų rūšių vyno maišymas yra įmanomas, bet tai taikoma retai.
               
            5.   Vyno gamybos metodai
      
      a.   Pagrindiniai vynininkystės metodai
      
      Specifinis vynininkystės metodas
      Fermentavimas kontroliuojamoje temperatūroje taikant aušinimo ir šildymo sistemą nerūdijančio plieno konteineriuose ir (arba) ąžuolinėse statinėse.
      b.   Didžiausia išeiga
      
      
         
            Acolon, Auxerrois B, Chardonnay B, Gewürztraminer B, Pinot Blanc B, Pinot Gris G, Riesling B ir Siegerrebe Rs.
      
      75 hektolitrai iš hektaro
      
         
            Acolon, Auxerrois B, Chardonnay B, Gewürztraminer B, Pinot Blanc B, Pinot Gris B, Riesling B ir Siegerrebe Rs.
      
      10 750 kilogramų vynuogių iš hektaro
      
         
            Dornfelder N
         
      
      90 hektolitrų iš hektaro
      
         
            Dornfelder N
         
      
      12 850 kilogramų vynuogių iš hektaro
      
         
            Pinot Noir N
         
      
      60 hektolitrų iš hektaro
      
         
            Pinot Noir N
         
      
      8 600 kilogramų vynuogių iš hektaro
      6.   Nustatyta geografinė vietovė
      
      Nustatyta vyno Maasvallei Limburg gamybos vietovė yra vynuogynų auginimo A zonoje, geografiškai išsidėsčiusioje abiejų Maso upės, tekančios per Belgijai ir Nyderlandams priklausančius, istoriškai ir geografiškai tarpusavyje susijusius Limburgo provincijos rajonus, krantų vidurio terasoje.
      
                  —
               
               
                  Belgijai priklausančios savivaldybės ir miestai: Kinrojus, Maseikas, Dilsenas–Stokemas, Masmechelenas ir Lanakenas.
               
            
                  —
               
               
                  Nyderlandams priklauso Steinas, Sitardas–Gelenas, Echtas–Siusterenas, Masgauvas, Rurmondas, Masgauvas ir Ledalis.
               
            Nustatytos geografinės vietovės paviršiaus plotas – 155,09 km2.
      7.   Pagrindinės vyninių vynuogių veislės
      
      
                   
               
               
                  
                     Auxerrois B
                  
               
            
                   
               
               
                  
                     Acolon
                  
               
            
                   
               
               
                  
                     Gewürztraminer B
                  
               
            
                   
               
               
                  
                     Dornfelder N
                  
               
            
                   
               
               
                  
                     Chardonnay B
                  
               
            
                   
               
               
                  
                     Siegerrebe Rs
                  
               
            
                   
               
               
                  
                     Riesling B
                  
               
            
                   
               
               
                  
                     Pinot Noir N
                  
               
            
                   
               
               
                  
                     Pinot Gris G
                  
               
            
                   
               
               
                  
                     Pinot Blanc B
                  
               
            8.   Ryšio (ių) su geografine vietove apibūdinimas
      
      
         Vieta
      
      Limburgo provincijoje esantis Maso slėnis yra iš Maso upės žvirgždo susiformavusioje aliuvinėjė lygumoje (ši upės dalis daugiausia sutampa su fizine Nyderlandus ir Belgiją skiriančia siena). Podirvį sudaro storas žvirgždo sluoksnis, kuris vykstant sedimentacijai buvo atneštas iš Juros ir Ardenų. Žvirgždo sluoksnis yra 5–15 m. storio. Vėliau ant žvirgždo nusėdo storas priemolio sluoksnis, todėl Maso slėnis tapo ūkininkauti tinkamu regionu. Tuo laikotarpiu, kai Maso upė buvo vis dar naudojama laivininkystei, regionas greitai vystėsi istoriškai ir ekonomiškai. Tai nulėmė prekybos centrų – Rurmondo, Stokemo, Maseiko ir kt. – atsiradimą.
      
         Nustatytoje geografinėje vietovėje auginamos vyninių vynuogių rūšys
      
      Limburgo provincijos Maso slėnyje auga vidutinių platumų klimato juostoje puikiai vešinčios vynuogių rūšys: Acolon, Auxerrois B, Chardonnay B, Dornfelder N, Gewürztraminer B, Pinot Blanc B, Pinot Gris G, Pinot Noir N, Riesling B ir Siegerrebe Rs. Tam regionui būdingas priemolio podirvis ir žvirgždas, kaip išsamiai paaiškinta priežastiniam ryšiui skirtame skyriuje, taip pat nulemia rūšinių vynų skonį.
      
         Priežastinis ryšys – istorinis
      
      Jau viduramžių pradžioje vynui gaminti skirtos vynuogės buvo auginamos palei Maso upę veikusiuose vienuolynuose. Istoriniuose tekstuose užsimenama apie vienuolynuose vykusią nedidelę vyno gamybą. Kai kuriais vietovardžiais daroma nuoroda į vynuogynus (jų pavadinimo dalį sudaro žodis Wingerd [vynuogynas]), o tai rodo, kad vynmedžiai vietovėje auginami jau nuo seno. Vynas buvo viena iš priežasčių, kodėl kilniųjų Benediktino vienuolių moterų vienuolynas Torne pirmiausia įgijo alodo, o galiausiai – vienuolyno-kunigaikštystės statusą. Įvairūs vietovardžiai, konkrečiai, wingerd, wingerdenplein ir kt., liudija apie turtingą vynuogių auginimo istoriją. Taip pat verta pažymėti VIII a. legendą apie vyno stebuklą Aldeneike.
      Tokių nuorodų į vyną galima rasti visame Maso slėnyje.
      
         Priežastinis ryšys – geologija/dirvožemis
      
      Maso žvirgždą sudaro daugiausiai klintis, kvarcas ir titnagas. Dėl akmenų įvairovės žvyras yra labai turtingas mineralais, o tai leidžia pagaminti subalansuotą vyną su būdingu mineralų skoniu ir švelniu rūgštumu.
      Dėl žvirgždo sluoksnį dengiančio smėlėto priemolio vynai yra labiau subalansuoti, sodresni ir turtingesni, taip pat pasižymi didesne skonio įvairove. O žvirgždo ir akmenų posluoksnis sudaro sąlygas pagaminti lengvai putojančius ir, svarbiausiai, stiprius vynus su jiems būdingu mineralų skoniu. Vynmedžių šaknys visada auga per žvirgždo sluoksnį gilyn iki gruntinio vandens lygio, kuriame yra dauguma vynams tipinį skonį suteikiančių mineralų.
      
         Priežastinis ryšys – klimatas
      
      Limburgo provincijoje esančiam Maso slėniui būdingas mikroklimatas, nulemiantis lėtą vynuogių nokimą, padeda toliau aprašytu būdu susiformuoti specialiam vynuogių skoniui. Vėsesnėmis rudens naktimis vynuogėse esančios rūgštys palaipsniui suyra, dėl to vynuogės gali nokti lėtai ir įgyti stipresnį, šiam regionui būdingą aromatą. Aukščiau esanti Kempeno plynaukštė apsaugo Maso slėnį nuo kritulių pertekliaus ir užtikrina apsaugotą ir atitinkamai šiltesnę ir sausesnę aplinką. Ežerų, kurie susidarė žvirgždo karjeruose, vanduo padeda susireguliuoti temperatūrai ir užtikrina puikų vėdinimą. Dėl to lapija greičiau nuvysta ir tai leidžia vynuogėms pasiekti cukraus, rūgščių ir aromato pusiausvyrą.
      
         Priežastinis ryšys – žmogiškieji veiksniai
      
      Kaip jau buvo minėta, vynmedžiai Limburgo provincijos Maso slėnyje auginami ištisus šimtmečius. Nuo pereito amžiaus vidurio žmogaus veikla, konkrečiai, žvirgždo kasimas ir Masplaseno dirbtinių ežerų užtvenkimas, buvo tolesnio šios vietovės formavimosi veiksnys. Dėl to šia SKVN žymimi vynai skiriasi nuo SGN ir kitomis saugomomis nuorodomis žymimų vynų. Priežastis – dideliame Maso upės ir Masplaseno dirbtinių ežerų vandens paviršiuje susiformavusi šilumos buferinė zona, dėl kurios pavasarinės šalnos pasitaiko retai, o rudenį vyrauja aukštesnės temperatūros – tai turi didžiausią svarbą kokybiškam, kontroliuojamam vynuogių nokimui. Tai garantuoja pastovaus skonio vynus ir leidžia pasiekti išskirtinius pH vertės, rūgštingumo ir cukraus rodiklius.
      Europoje šios natūralios, tačiau žmogaus veiklos sustiprintos savybės yra unikalios ir, atitinkamai, esminės konkrečiai apibrėžiant šią vietovę.
      9.   Kitos esminės sąlygos
      
      Nėra
      
         Nuoroda į produkto specifikaciją
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische